**УПУТСТВО ЗА ТУМАЧЕЊЕ ТАБЕЛЕ ИНДИКАТОРА КВАЛИТЕТА У УСТАНОВАМА СЕКУНДАРАНЕ И ТЕРЦИЈАРНЕ ЗДРАВСТВЕНЕ ЗАШТИТЕ**

Верзија 2.1

1. **Увод**

Здравственим установама на секундарном и терцијарном нивоу здравствене заштите које се финансирају по систему ДСГ (Правилник о уговарању здравствене заштите из обавезног здравственог осигурања са даваоцимa здравствених услуга, у даљем тексту: Правилник о уговарању) утврђена је укупна накнада на годишњем нивоу тако да је:

* 95% накнаде фиксни део,
* 5% накнаде варијабилни део (4% ДСГ учинак + 1% индикатори квалитета).

Табела Индикатора квалитета представља критеријумe за вредновање квалитета у 57 здравствених установа које су укључене у финансирање по систему ДСГ на начин на који је то Правилником о уговарању предвиђено. Упутство за коришћење табеле Индикатора квалитета сачињено је да би се објаснио извор и начин на који су добијени подаци у табели за здравствене установе. Позивамо вас да доставите све примедбе и сугестије на [dsg.pilot@rfzo.rs](mailto:dsg.pilot@rfzo.rs), како би се отклонили евентуални недостаци.

* 1. **Извор података**

Сви подаци коришћени у табели потичу из информационог система РФЗО и то из Електронске фактуре за пружене услуге у секундарној и терцијарној здравственој заштити.

* 1. **Ажурност и динамика објављивања**

Табела се објављује квартално, са подацима из претходног квартала (најкасније у року од 60 дана од истека претходног квартала).

|  |  |  |
| --- | --- | --- |
| **Месец у години** | **Квартал** | **Објављивање табелe** |
| јануар | I квартал | до 30. маја текуће године |
| фебруар |
| март |
| април | II квартал | до 29. августа текуће године |
| мај |
| јун |
| јул | III квартал | до 29. новембра текуће године |
| август |
| септембар |
| октобар | IV квартал | до 1. марта наредне године |
| новембар |
| децембар |

* 1. **Категорија здравствених установа**

Свих 57 здравствених установа секундарне и терцијарне здравствене заштите које су укључене у финансирање по систему ДСГ су категоризоване у 9 категорија на основу нивоа здравствене заштите, врсте здравствене установе, односно величине организационих јединица здравствене установе (Правилник о уговарању).

1. **Показатељи**

У табели Индикатора квалитета је израчунат квалитет здравствених установа на основу 5 показатеља:

1. Стопа првих прегледа у амбуланти у односу на укупан број прегледа (први и контролни) у амбуланти;
2. Просечна дужина болничког лечења;
3. Критеријуми за пријем у болницу;
4. Стопа ДСГ пружених у оквиру дневне болнице;
5. Стопа пацијената третираних резервним антибиотицима;

Специјалној болници која пружа услуге лечења цереброваскуларних болести квалитет извршених здравствених услуга утврђује се на основу следећа 4 показатеља:

1. Стопа првих прегледа у амбуланти у односу на укупан број прегледа (први и контролни) у амбуланти;
2. Просечна дужина болничког лечења;
3. Критеријуми за пријем у болницу;
4. Стопа пацијената третираних резервним антибиотицима;

**2.1. Стопа првих амбулантних прегледа** **у односу на укупан број амбулантних прегледа на нивоу здравствене установе (1. ПОКАЗАТЕЉ)**

1. ПОКАЗАТЕЉ представља однос првих амбулантних прегледа и укупног броја амбулантних прегледа (први и контролни прeглед) које су пружени у оквиру амбуланте у здравственој установи у посматраном кварталу (E-faktura- Vrsta lečenja: A). У Табели 1 и Табели 2 је дат списак првих и контолних прегледа који се рачунају у оквиру овог критеријума.

,,Први преглед ” је контакт који појединац први пут у току календарске године учини са лекаром у вези са неким обољењем, стањем или повредом.

**Табела 1:** Шифре и називи првих прегледа

|  |  |
| --- | --- |
| **Први преглед** | |
| 000001 | Специјалистички преглед први |
| 000003 | Специјалистички преглед први - професор |
| 000005 | Специјалистички преглед први - доцента и примаријуса |
| 600001 | Специјалистички преглед физијатра - први |
| 090061 | Специјалистички психијатријски преглед први |
| 090062 | Специјалистички психијатријски преглед први - професора |
| 090063 | Специјалистички психијатријски преглед први - доцента и примаријуса |

**Табела 2**: Шифре и називи контолних прегледа

|  |  |
| --- | --- |
| **Контролни преглед** | |
| 000002 | Специјалистички преглед контролни |
| 000004 | Специјалистички преглед контролни - професор |
| 000006 | Специјалистички преглед контролни - доцента и примаријуса |
| 600002 | Специјалистички преглед физијатра - контролни |
| 090084 | Специјалистички психијатријски преглед поновни |
| 090067 | Специјалистички психијатријски преглед поновни - професора |
| 090086 | Специјалистички психијатријски преглед поновни - доцента и примаријуса |

Стопа првих прегледа у амбуланти у односу на укупан број прегледа (први и контролни) у амбуланти **умањује** се за процентуални износ грешке који је утврђен у записнику контроле Републичког фонда.

За остварен резултат **једнак или већи** у односу на утврђени просек за одговарајућу категорију здравствених установа за 1. ПОКАЗАТЕЉ здравствена установа добија 1 бод. За остварен резултат мањи од просека установа добија 0 бодова.



0

1

R

Бодови

X – резултат установе;

R – вредност утврђенoг просекa за одговарајућу категорију здравствених установа одређеног показатеља

**2.2. Просечна дужина болничког лечења на нивоу здравствене установе (2. ПОКАЗАТЕЉ)**

2. ПОКАЗАТЕЉ се израчунава као укупан број дана болничког лечења у здравственој установи подељен са бројем болничких епизода лечења у посматраном кварталу.

Просечна дужина болничког лечења **увећава** се за процентуални износ грешке који је утврђен у записнику контроле Републичког фонда.

За остварен резултат **једнак или мањи** од утврђеног просека за одговарајућу категорију здравствених установа за 2. ПОКАЗАТЕЉ здравствена установа добија 1 бод. За остварен резултат већи од просека установа добија 0 бодова.



0

1

R

Бодови

X – резултат установе;

R – вредност утврђенoг просекa за одговарајућу категорију здравствених установа одређеног показатеља

**2.3 Критеријуми за пријем у болницу (3. ПОКАЗАТЕЉ)**

3. ПОКАЗАТЕЉ се израчунава као удео критеријума „Остало“ у укупном броју пријема.

Критеријуми за пријем у болницу - Удео критеријума „Остало“ у укупном броју пријема **увећава** се за процентуални износ грешке који је утврђен у записнику контроле Републичког фонда.

За остварен резултат **једнак или мањи** од утврђеног просека за одговарајућу категорију здравствених установа за 3. ПОКАЗАТЕЉ здравствена установа добија 1 бод. За остварен резултат већи од просека установа добија 0 бодова.



0

1

R

Бодови

X – резултат установе;

R – вредност утврђенoг просекa за одговарајућу категорију здравствених установа одређеног показатеља

**2.4. Стопа ДСГ пружених у оквиру дневне болнице на нивоу здравствене установе (4. ПОКАЗАТЕЉ)**

4. ПОКАЗАТЕЉ представља количник броја пружених дијагностички сродних група у оквиру дневне болнице и укупног броја група пружених у оквиру акутног болничко-стационарног лечења у посматраном кварталу.

Стопа ДСГ пружених у оквиру дневне болнице **умањује** се за процентуални износ грешке који је утврђен у записнику контроле Републичког фонда

За остварен резултат **једнак или већи** у односу на утврђени просек за одговарајућу категорију здравствених установа за 4. ПОКАЗАТЕЉ здравствена установа добија 1 бод. За остварен резултат мањи од просека установа добија 0 бодова.



0

1

R

Бодови

X – резултат установе;

R – вредност утврђенoг просекa за одговарајућу категорију здравствених установа одређеног показатеља

Списак ДСГ које се прате у оквиру дневне болнице у сврху мерења 4. ПОКАЗАТЕЉА се налази у Прилогу 11 Правилника о уговарању.

**2.5. Стопа пацијената третираних резервним антибиотицима на нивоу здравствене установе (5. ПОКАЗАТЕЉ)**

5. ПОКАЗАТЕЉ се израчунава као количник броја пацијената третираних резервним антибиотицима у току акутног болничко-стационарног лечења и укупног броја акутно болничко-стационарно лечених пацијената у посматраном кварталу.

Листу резервних антибиотика прописује Републички фонд Правилником о Листи лекова који се прописују и издају на терет средстава обавезног здравственог осигурања (Листа Б, у колони Напомена су означени са \*\*).

Стопа пацијената третираних резервним антибиотицима **увећава** се за процентуални износ грешке који је утврђен у записнику контроле Републичког фонда

За остварен резултат **једнак или мањи** **мањи** од утврђеног просека за одговарајућу категорију здравствених установа за 5. ПОКАЗАТЕЉ здравствена установа добија 1 бод. За остварен резултат већи од просека установа добија 0 бодова.



0

1

R

Бодови

X – резултат установе;

R – вредност утврђенoг просекa за одговарајућу категорију здравствених установа одређеног показатеља

1. **Коначна оцена**

За сваки од 5 показатеља здравствена установа оставрује 1 или 0 бодова. Коначна оцена представља збир (укупан број) бодова за по показатељима. На пример:

|  |  |  |  |  |  |
| --- | --- | --- | --- | --- | --- |
| **1. ПОКАЗАТЕЉ** | **2. ПОКАЗАТЕЉ** | **3. ПОКАЗАТЕЉ** | **4. ПОКАЗАТЕЉ** | **5. ПОКАЗАТЕЉ** | **КОНАЧНА ОЦЕНА** |
| 1 | 1 | 0 | 1 | 1 | 4 |

Како здравствена установа остварује 20% средстава предвиђених за показатеље квалитета за сваки позититиван резултат показатеља (односно 0,2% укупне накнаде за сваки бод), у конкретном примеру установа остварује:

**Коначна оцена \* 0,2 % Укупне накнаде = 4 \* 0.2% Укупне накнаде = 0.8% Укупне накнаде**

Максимала вредност коју установа може да оставри на основу показатеља квалитета износи 1% укупне накнаде, што одговара Коначној оцени од 5 бодова по основу показатеља квалитета.

Специјалнa болницa која пружа услуге лечења цереброваскуларних болести остварује 0,25% укупне накнаде за сваки бод. Максимала вредност коју наведена установа може да оставри на основу показатеља квалитета износи 1,25% укупне накнаде, што одговара Коначној оцени од 5 бодова по основу показатеља квалитета.